tomron87/hebrew-wikipedia-sentences-corpus huggingface dataset:
עם זאת, שני החלקים צולמו ביחד, והעבודה התנהלה כאילו מדובר בסרט אחד.
הרעיון לפיצול הספר לשני סרטים הועלה בערך באמצע 2007, אך החל לקרום עור וגידים רק כאשר המפיק דייוויד היימן הצליח לדבר עם התסריטאי סטיב קלובס לאחר סיום שביתת גילדת הכותבים של ארצות הברית, וזכה לאישורה של רולינג.
קלובס החל את עבודתו על תסריט החלק השני באפריל 2009.
אחד מבכירי חברת "האחים וורנר", אלן פ.
הורן, טען בריאיון לעיתון "הטיימס" כי פיצול הסרט יאפשר לחברה שלו לנצל שעה וחצי נוספות של זמן מסך לצורך הצגה מלאה ומדויקת יותר של אירועי הספר השביעי.
היימן תיאר את קבלת ההחלטה כך: "אוצרות המוות כה עשיר, הסיפור כה צפוף ויש כל כך הרבה קווי עלילה שבאים על פתרונם, שלאחר דיון עם ג'יי קיי רולינג הגענו למסקנה שיש צורך בשני חלקים".
קלובס החל לעבוד על התסריט רק לאחר סיום שביתת גילדת הכותבים.
במאים אחדים הביעו עניין בבימוי הסרט לפני בחירתו של דייוויס ייטס לתפקיד.
אלפונסו קוארון, שביים את "הארי פוטר והאסיר מאזקבאן", אמר כי הוא שוקל בחיוב לשוב לתפקיד הבמאי.
גיירמו דל טורו, שוויתר על בימוי "האסיר מאזקבאן", הביע עניין בבימוי הסרט, אך בסופו של דבר ויתר על כך בעקבות עומס העבודה הגדול שבו היה נתון במהלך הפקת "ההוביט".
בריאיון למגזין "אמפייר" באפריל 2009 אמר היימן כי "זה סרט מסעות, בעיקר בחלקו הראשון.
אנשים היו כה רגילים לראות את הארי פוטר בהוגוורטס ואנחנו פשוט לא שם בחלק הראשון של הסרט.
אני חושב שזה באמת ריענן את אופי הסרט, ואני מקווה שזה ייתן לאנשים נקודת מבט שונה על הסרטים ויעודד אותם לצפות בהם פעמים נוספות, כיוון שזה מראה שונה לחלוטין כשאתה לא יושב באותו חדר כל הזמן".
בריאיון לאתר "Coming Soon" אישרו ייטס והיימן כי חלק מהמאורעות בספר השביעי השפיעו במידה מסוימת על הדרך שבה נכתב התסריט לסרט השישי בסדרה.
עלילת החלק הראשון של הסרט מסתיימת לאחר קבורתו של גמדון הבית דובי, שנרצח בידי בלטריקס לסטריינג'.
הסצנה האחרונה בסרט מתארת את וולדמורט פורץ לקברו של אלבוס דמבלדור בהוגוורטס על מנת לקחת את שרביט הבכור, הנחשב לשרביט החזק ביותר בעולם הקוסמים של הארי פוטר.
החלק השני ממשיך מאותה נקודה בעלילת הספר.
פעילויות הקדם-הפקה (Pre-production) החלו ב-26 בינואר 2009, והצילומים עצמם החלו ב-19 בפברואר 2009 באולפני האחים וורנר, ליבסדן, בהם צולמו ששת הסרטים הקודמים בסדרה.
אולפני פיינווד היו לאתר הצילומים השני של הסרט השביעי.
ברונו דלבונל (Bruno Delbonnel), במאי הצילום של הסרט השישי, בחר לא להמשיך בעבודתו בסרט השביעי, כיוון שחשש מעבודה החוזרת על עצמה ללא תועלת.
במקום דלבונל הוחלט לבחור באדוארדו סרה לתפקיד הסינמטוגרף של שני חלקי הסרט.
באוקטובר 2009 החל רייף פיינס להשתתף בצילומי הסצנות הכוללות את דמותו, לורד וולדמורט.
שאר השחקנים המבוגרים החלו להצטרף לצילומים בפרק הזמן של 250 ימים לאחר תחילת הצילומים.
צוות הצילום צילם גם באתרים חיצוניים, כגון יער סווינלי, פרשווטר וסט (מיקום הבקתה של ביל ויזלי ופלר דלאקור), הכפר לבנהאם שבסאפוק ורחובות העיר לונדון.
ב-26 במרץ 2010 הסתיימו הצילומים באולפני פיינווד, אך נמשכו באולפני ליבסדן.
שני חלקי הסרט צולמו לאורך שנה וחצי בקירוב ברחבי הממלכה המאוחדת, והסתיימו ב-12 ביוני 2010. סצנת האפילוג הייתה בין האחרונות שצולמו.
במהלך הצילומים באולפני ליבסדן נפצע הפעלולן דייוויד הולמס, כפיל של דניאל רדקליף, וספג פציעה קשה בעמוד השדרה, שהותירה אותו משותק, במהלך צילום סצנה אווירית.
הולמס נפל לקרקע לאחר פיצוץ שהיה חלק מהסצנה.
אף על פי שייטס הצליח לשכנע את המלחין ניקולס הופר להצטרף לצוות של הסרט השישי, הופר הודיע כי הוא לא ילחין מוזיקה עבור הסרט השביעי.
אחרי שג'ון ויליאמס, פטריק דויל וניקולס הופר הלחינו את ששת הסרטים הראשונים (ויליאמס הלחין את סרטים 1–3, דויל את 4 והופר את 5–6) אושר בינואר 2010 כי זוכה פרס גלובוס הזהב והמועמד לפרס אוסקר אלכסנדר דספלה ילחין את מוזיקת הרקע של החלק הראשון.
דספלה החל להלחין את פסקול הסרט בקיץ ביחד עם התזמורת הסימפונית של לונדון, ואישר כי הוא יכלול את הנושא המוזיקלי "Hedwig's Theme", שחובר על ידי ג'ון ויליאמס, בעבודתו.
דספלה אמר כי "אני אתחיל את העבודה בקיץ הזה, והיא תימשך לכל אורכו.
לא יהיו לי חופשות, אך זה עבור סיבה טובה – הפסקול.
אני אנצל כל הזדמנות להשתמש בנושא המוזיקלי הנפלא שנכתב על ידי ג'ון ויליאמס.
אני סבור שלא נעשה בו שימוש מספיק בסרטים האחרונים, כך שאם יש לי את ההזדמנות ואם קטעי הסרט יאפשרו לי, אני אארגן זאת...
אני אבצע אותו בכבוד ותענוג גדולים".
הפסקול של החלק הראשון הוצא לחנויות שלושה ימים לפני הפצת הסרט בארצות הברית ובבריטניה, ב-16 בנובמבר 2010. מהדורת אספנים מיוחדת הוצאה ב-21 בדצמבר אותה השנה.
אתר האינטרנט של האחים וורנר אישר שדספלה, יחזור להלחין גם את חלק 2. בראיון שערך Film Music Magazine עם המלחין הוא אמר שחלק 2 הוא "אתגר נהדר" ויש לו "המון ציפיות לעמוד בהן בעבודה טובה".
דספלה החל לכתוב מוזיקה בתחילת 2011, וסיים להקליט אותה ב-27 במאי 2011 באולפני אבי רוד, יחד עם התזמורת הסימפונית של לונדון.
רשימת השירים לפסקול הוצאה ב-16 ביוני 2011. כל המנגינות הופקו והולחנו על ידי אלכסנדר דספלה.
Amazon.com הודיעה באתרה על הוצאת הפסקול בתאריך ה-12 ביולי 2011, שלושה ימים לפני יציאת הסרט בארצות הברית.
הארי פוטר ואוצרות המוות - חלק 2 הוא סרט קולנוע בריטי-אמריקאי בבימויו של דייוויד ייטס המבוסס על חלקו השני של הספר השביעי בסדרת ספרי "הארי פוטר", מאת ג'יי קיי רולינג.
החלק השני מהווה את הסרט הרביעי בסדרה בבימויו של ייטס, שביים גם את הסרט החמישי ואת הסרט השישי.
דייוויד היימן ודייוויד ברון הפיקו את הסרט, והתסריט נכתב על ידי סטיב קלובס, שכתב את כל תסריטי הסרטים בסדרה למעט זה של הסרט החמישי.
החלק השני מתאר את מסעו של הארי פוטר למציאתו ולהשמדתו של סוד האלמוות של לורד וולדמורט והקרב על הוגוורטס.
החלק הראשון יצא לאקרנים בנובמבר 2010.
סרט זה הוא השני מתוך שמונת הסרטים שלא דובב לעברית (קדם לו חלק 1).
בעקבות אירועי הסרט הקודם, הארי מסיק כי הלחץ שהפגינה בלטריקס כשסברה שפרצו לכספת שלה מוכיח כי יש בה דבר-מה חשוב במיוחד.
הוא משער כי זהו הורקרוקס ומחליט לפרוץ לכספת.
השלושה נעזרים בגובלין גריפהוק, שדורש בתמורה את חרב גריפינדור.
במהלך הפריצה הם מצליחים בקושי לזהות את ההורקרוקס - ספל של הפלפאף, וליטול אותו.
גריפהוק לוקח את החרב ובוגד בהם.
הם מצליחים לצאת לבסוף כאשר הם רוכבים על גבו של הדרקון השומר בפתח הכספות.
וולדמורט מבין בעקבות הפריצה כי השלושה צדים הורקרוקסים.
הארי חש בזעמו, ובכך שהורקרוקס נוסף נמצא בהוגוורטס.
הם מגיעים בלילה להוגסמיד ומיד מופעלת אזעקה.
אוכלי המוות מחפשים אחריהם, והם ניצולים בידיי המוזג בפונדק ראש החזיר, שמתגלה כאברפורת', אחיו של אלבוס דמבלדור.
אברפורת' מפקפק במעשיהם, אך הם מצליחים לשכנעו לסייע להם לחדור להוגוורטס.
השלושה חודרים לבית הספר, הארי מתעמת עם סוורוס סנייפ, ומינרווה מקגונגל מביסה את סנייפ וגורמת להימלטותו.
וולדמורט צר על בית הספר בראש צבא אוכלי מוות, מסדר עוף החול מתחיל לבצר את הטירה והכל מתכוננים לקרב.
רון והרמיוני יורדים לחדר הסודות, משתמשים בשן של הבסיליסק המת (מהסרט השני) כדי להשמיד את הספל של הפלפאף ולאחר מכן מתנשקים.
הארי משוחח עם רוח הרפאים של רייבנקלו ומבין שההורקרוקס הוא הנזר של אמה, וכי הוא נמצא בחדר הנחיצות.
וולדמורט פורץ את הגנות הטירה הקסומות, ואוכלי המוות מסתערים על הוגוורטס.
הארי, רון והרמיוני נכנסים לחדר הנחיצות ונאלצים להתעמת עם דראקו מאלפוי, גרגורי גויל ובלייז זאביני.
גויל מטיל קללת שלהבת השדים השורפת את חדר הנחיצות ונהרג בה, בעוד שדראקו ובלייז מחולצים על ידי השלושה.
לאחר שהם משמידים את הנזר, מתחבר הארי למחשבותיו של וולדמרט ומגלה כי ההורקרוקס האחרון הוא הנחשית שלו, נגיני, וכי הוא נמצא עמה בבית הסירות שלמרגלות הטירה.
הם מצליחים להימלט בתוך הקרב שניטש במלוא עוזו ומגיעים לבית הסירות, שם הם שומעים את וולדמורט מסביר לסנייפ כי יוכל לשלוט בשרביט הבכור רק אם יהרוג את מי שהרג את בעליו הקודמים, דמבלדור.
וולדמורט מורה לנגיני לתקוף את סנייפ.
לפני מותו מצליח סנייפ למסור להארי את זכרונותיו על מנת שיחזה בהם בהגיגית.
בינתיים מכריז וולדמורט על הפסקה בקרבות, מציב אולטימטום וקורא להארי ישירות להתייצב בפניו ביער האסור, ולא - הוא יהרוג את כל מי שיעמוד בינו לבין הארי.
הארי מגלה ברגשות אשמה את מספר ההרוגים הגדול, ביניהם פרד ויזלי, ורמוס ונימפדורה לופין.
הארי צופה בזכרונותיו של סנייפ בהגיגית ומגלה כי סנייפ היה מאוהב באימו מאז שהיו ילדים, ולמעשה היה מרגל בתוך שורות אוכלי המוות מתוך מטרה להגן עליו כבנה של אימו.
מתברר גם כי דמבלדור גסס לאחר השמדת הטבעת של וולדמורט (אחד מההורקרוקסים שהושמד על ידו בסרט השישי) וביקש מסנייפ להרוג אותו.
עוד נודע לו, כי כאשר וולדמורט רצח את הוריו הוא הפך את הארי בלא כוונה להורקרוקס נוסף, ולמעשה הוא מוכרח למות כדי שוולדמורט יהפוך לבן תמותה.
הארי יוצא אל היער האסור ווולדמורט מטיל עליו את הקללה הממיתה.
הארי מתעורר במקום מעורפל המזכיר לו את תחנת קינגס קרוס, ושם חוזה בדמותו של דמבלדור שמסביר לו כי נכונותו למות היא הדבר המבדיל בין וולדמורט לבינו, ושלמעשה הוא רשאי לחזור לעולם החיים ללא החלק מנשמתו של וולדמורט.
הארי נחוש לשוב ולהילחם בוולדמורט למרות הידיעה כי הוא מחזיק בשרביט הבכור.
הארי שב לגופו אך מעמיד פני מת.
אוכלי המוות נושאים אותו להוגוורטס, שם הם מציגים אותו בפני הלוחמים כמת וקוראים להם להיכנע.
נוויל לונגבוטום מפתיע בנאום נרגש בו הוא קורא לחבריו להמשיך ולהילחם למען זכרו של הארי.
נוויל מותקף, והארי קם וחושף את עובדת היותו חי.
הקרב מתחדש, ובמהלכו הורגת מולי ויזלי את בלטריקס לסטריינג'.
במקביל מנהלים הארי ווולדמורט מאבק ארוך, במהלכו מזהה נוויל את חרב גריפינדור בתוך מצנפת המיון והורג את נגיני שמאיימת לתקוף את רון והרמיוני.
כעת הושמדו כל ההורקרקסים, והארי וולדמורט נעמדים לקרב האחרון בחצר הכניסה לטירה.
הקללה הממיתה שמטיל וולדמורט חוזרת אליו והוא מושמד.
בסצנת הסיום מסביר הארי לרון ולהרמיוני כי למעשה השרביט הבכור נתון לשליטתו של מי שהצליח לגבור על בעליו הקודם, כך שבפועל היה זה דראקו מאלפוי שפרק מדמבלדור את שרביטו.
בכך שהארי נטל מדראקו את שרביטו באחוזת מאלפוי (בסרט הקודם) הוא הפך לאדוניו של השרביט הבכור, ולכן השרביט הפך את הקללה אל וולדמורט.
לתדמהתם של חבריו שובר הארי את השרביט הבכור, ומטיל אותו אל התהום המקיפה את הוגוורטס.
תשע עשרה שנים מאוחר יותר, הארי נשוי לג'יני ויזלי והם מלווים את ילדיהם ברציף תשע ושלושה רבעים אל הוגוורטס, שם הם פוגשים גם את רון והרמיוני הנשואים וכן את דראקו מאלפוי.
בנם השני אלבוס סוורוס מתחיל את לימודיו בבית הספר, ומביע דאגה מאפשרות שיבוצו בבית סלית'רין.
הארי מזכיר לו כי הוא קרוי על שמו של סוורוס סנייפ, תלמיד בית סלית'רין והאדם האמיץ ביותר שהכיר, ומספר לו שהמצנפת מקשיבה לבקשות שלו, כמו שקרה כשהארי עצמו התמיין בהוגוורטס.
הרכבת עוזבת והארי, רון והרמיוני צופים בה מתרחקת.
בספרים שיקוי פולימיצי משנה את השותה אותו גם במראה וגם בקול, בכל הסרטים קולו של המתחזה לא משתנה, מה שמסכן אותו בחשיפה.
בסרט זה הבעייתיות בעניין משחקת תפקיד בייחוד כאשר הרמיוני מתחזה לבלטריקס.
בסרט נוסף נופך דרמטי כאשר הארי חווה כל השמדת הורקרוקס בכאב איום (עניין שאינו קיים בספר ולמעשה מעמיד בסימן שאלה את העובדה כי ההורקרוקסים שהושמדו בעבר לא גרמו לו לתופעות אלו).
כל החלק העוסק בקרב על הוגרווטס שונה לבעל אופי דרמטי יותר:
בספר הארי מבקש לקחת אותו לחדר המועדון של רייבנקלו ושם הוא נצפה ונודע על בואו.
שם הוא גם פוגש במינרווה מקגונגל, שנלחמת בסנייפ הפוגש בה בדרך חזור ומצליחה להבריח אותו רק בעזרת יתר המורים.
אחר כך מכונסים התלמידים לצורך פינויים.
הארי מבין כי עליו לדבר עם רוח הרפאים של רייבנקלו, ונזכר לאחר שהוא מדבר איתה היכן הבחין בעטרת.
בסרט הארי מבקש סיוע במציאת ההורקרוקס, ואז נודע לו (על ידי ג'יני ויזלי, שעל פי הספר עזבה כבר מספר חודשים קודם לכן את בית הספר וחוזרת אליו רק אחר כך, עם פתיחת הקרב) כי סנייפ יודע על בואו (באופן לא ידוע).
סנייפ מכנס את התלמידים באולם הגדול, ושם מתעמת איתו הארי ומינרווה מקגונגל מביסה אותו.
אחר כך מתבקשים התלמידים לסייע להארי בחיפוש, ולונה לאבגוד היא שממליצה לו לדבר עם רוח הרפאים של רייבנקלו.
רוח הרפאים רומזת לו היכן העטרת והוא מבין את הרמז.
הקרב בחדר הנחיצות: דמותו של וינסנט קראב לא מופיעה כלל בסצנה (ובסרט כולו - ראו בפסקה להלן).
בעקבות כך שונה התסריט כך שמאלפוי מלווה בגרגורי גויל ובבלייז זאביני.
גויל הוא זה שמטיל את קללת האש "שלהבת שדים", והוא זה שגם נהרג ממנה.
בספר שלהבת השדים משמידה את העטרת, ובסרט הארי משמיד אותה.
בסרט מושמטים רבים מזכרונותיו של סנייפ בהגיגית, (חלק מהם הם הבהרה לזכרונות מספרים קודמים, שהושמטו גם בסרטים.
לפי הספרים ההיכרות המוקדמת של לילי עם ג'יימס הייתה שלילית, ורק לקראת סוף הלימודים נטשה את סנייפ לטובתו.
הסרט מציג אותם בהיכרות ראשונית טובה וללא כל מריבות בהמשך)
בספר הארי בוחר שלא להיפגש עם איש (פרט לנוויל, בו הוא נתקל במקרה) לפני שהוא יוצא למות.
בסרט מוצגת פרידה נרגשת מרון והרמיוני.
בספר, כאשר הארי נכנס למצב הלימבו דמבלדור רומז לו כי השרביט הבכור כבר אינו בשליטתו של וולדמורט.
בסרט ההסבר הושמט, מה שהופך את הסכמתו של הארי לשוב ולהילחם בוולדמורט להירואית יותר.
כמו כן, בספר דמבלדור מסביר להארי מדוע למעשה לא מת מהקללה הממיתה, סימן שאלה מרכזי שנותר ללא כל הסבר בסרט.
בספר כאשר הארי מובא מת כביכול להוגוורטס, נוויל תוקף את אוכלי המוות וניצל בעקבות התקפת קנטאורים שגורמת לאנדרלמוסיה במהלכה הארי מסתתר בגלימת היעלמות ונחשף רק לאחר שוולדמורט מאיים להרוג את מולי ויזלי.
הארי נושא נאום ארוך בפני וולדמורט בו הוא מסביר לו כי השרביט אינו נענה לו, ובסיומו שניהם תוקפים ווולדמורט מת.
בסרט וולדמורט קורא לתלמידי בית הספר להצטרף אליו, ונוויל ניגש קדימה אך למרבה ההפתעה נושא נאום נרגש להוסיף ולהילחם.
כאשר מתכוונים לפגוע בו מזנק הארי להפתעת כולם מידיו של האגריד והקרב מתחדש.
כמו כן, בסרט הורג נוויל את נגיני כאשר היא מאיימת להרוג את רון והרמיוני, בעוד בספר הארי מבקש ממנו לפני הליכתו ליער האסור להרגה כשיוכל, וכך הוא עושה.
בספר, הקרב הסופי בין הארי לוולדמורט מסתיים באופן כמעט מיידי כאשר הארי וולדמורט משתמשים ב"אקספליארמוס" ו"אבדה קדברה" בהתאמה וכתוצאה מהנאמנות של שרביט הבכור הוא מסרב לפנות כנגד הארי, נפרק מידו של וולדמורט וכתוצאה מכך קללת המוות חוזרת אליו.
בסרט, לעומת זאת, הקרב ארוך וממושך ומערב כשפים רבים ומקומות רבים בהוגוורטס, ורגע השיא של הקרב מתאפיין במעין "מאבק כוחות" בין כישוף ה"אקספליארמוס" של הארי לבין קללת המוות "אבדה קדברה" של וולדמורט.
בסופו של רגע השיא בקרב, הארי מנצח בסופו של דבר במאבק הכוחות לאחר שקרן ה"אקספליארמוס" שלו גוברת על קרן ה"אבדה קדברה" לאור התערבותו של נוויל בכך שהרג את הנחשית נגיני, והחליש בעקיפין את וולדמורט.
בספר, נקטלת נגיני על ידי נוויל הרבה לפני הקרב המכריע בין הארי לוולדמורט.
בסרט, וולדמורט מתפורר לחתיכות קטנות לאחר תבוסתו ומותו, ובכך לא מותיר אחריו גופה; וזאת בניגוד לספר בה מתואר כי גופתו המתה הוטלה על הרצפה לאחר הקרב והוזזה למקום נפרד לאחר מכן.
גם מותה של בלטריקס לסטריינג' מתואר בהתפוצצותה לחתיכות קטנות.
הספר מסתיים כאשר הארי וחבריו נכנסים לחדר המנהל וזוכים למחיאות כפיים מדיוקנאות המנהלים, לסיום מצהיר הארי כי ישיב את שרביט הבכור לקברו של דמבלדור.
בסרט הארי יוצא עם חבריו מחוץ לאולם בית-הספר, ובמהלך דרמטי שובר את השרביט ומשליך אותו לעמק.
הבמאי דייוויד ייטס סיפר כי בסצנה האחרונה של הסרט, שעלילתה מתרחשת 19 שנים לאחר עיקר העלילה, ישתתפו הכוכבים הראשיים (רדקליף, גרינט, ווטסון ורייט) ולא שחקנים מבוגרים יותר, וכי ההפקה החליטה להשתמש בעזרים שונים על מנת לשוות לשחקנים הצעירים מראה של אנשים שגילם כפול מהגיל האמיתי שלהם.
אתר האינטרנט של וורנר ברוס אישר שאלכסנדר דספלה, שהלחין את חלקו הראשון של 'אוצרות המוות', יחזור להלחין גם את חלק 2. בראיון שערך Film Music Magazine עם המלחין הוא אמר שחלק 2 הוא "אתגר נהדר" ויש לו "המון ציפיות לעמוד בהן בעבודה טובה".
הארי פוטר והילד המקולל הוא מחזה בן שני חלקים שנכתב בידי ג'ק ת'ורן בהתבסס על סיפור מקורי מאת ת'ורן, ג'יי קיי רולינג וג'ון טיפאני.
המחזה הועלה ב"וסט אנד" והופעת הבכורה התקיימה ב-30 ביולי 2016. למחרת יצא לאור תסריט המחזה במהדורה מודפסת.
הסיפור מתרחש תשע עשרה שנים לאחר אירועי "הארי פוטר ואוצרות המוות" ומספר אודות הארי פוטר, כעת עובד משרד הקסמים, ובנו הצעיר אלבוס סוורוס פוטר.
19 שנים חלפו מאז אירועי אוצרות המוות.
הארי פוטר וג'יני ויזלי פוגשים את רון והרמיוני בתחנת קינגס קרוס כשהם שולחים את ילדיהם על רכבת האקספרס להוגוורטס.
אלבוס סוורוס פוטר מתיידד מיד עם סקורפיוס מאלפוי, שהעבר האפל של משפחתו הופך אותו לילד מאוד לא פופולרי.
באופן מפתיע, אלבוס מתמיין לבית סלית'רין ובשלוש השנים הבאות סופג עלבונות מתלמידי בית הספר והופך לילד לא פופולרי בעצמו כשתלמידי בית הספר מתייחסים אליו כמי שבוגד במורשת אביו ואף מכנים אותו "הסקיב מסלית'רין".
בינתיים, הארי והרמיוני, שהפכו לעובדי משרד הקסמים, הרמיוני כשרת הקסמים והארי כראש מחלקת אכיפת חוקי הקסם, יוצאים למשימה לאתר את מחוללי הזמן האחרונים שנותרו במטרה לאחסנם ולחקור את תכונותיהם הייחודיות.
במהלך חקירתם הם עוצרים את תיאודור נוט, שהיה עמית ללימודים בבית סלית'רין, ומצליחים להשיג את מה שנדמה להם כמחולל הזמן האחרון.
בסוף חופשת הקיץ, איימוס דיגורי, אביו של סדריק, מופיע בבית משפחת פוטר ומפציר בהארי להשתמש במחולל הזמן כדי למנוע את מותו של בנו.
הארי, מתוך תחושת אחריות כבדה, מסרב לבקשה.
אלבוס, בנו של הארי, מאזין לשיחה ומתאכזב מעמדת אביו.
בעקבות זאת, הוא מגייס את דלפי דיגורי, שאותה חשב לאחייניתו של איימוס, ומשכנע אותה להצטרף אליו ולסקורפיוס למשימה סודית: למצוא מחולל זמן ולהציל את סדריק.
הם משתמשים בשיקוי פולימיצי ופורצים למשרד הקסמים.
ולאחר שמצליחים לגנוב מחולל זמן, נוסעים אחורה בזמן לטורניר הקוסמים המשולש בשנת 1994 בתחפושות של תלמידי דורמשטרנג מתוך אמונה שהפסד של סדריק בטורניר ימנע את מותו ויציל אותו מהרג מידי וולדמורט.
הם מחבלים בביצועו של סדריק במשימה הראשונה ופורקים אותו מנשקו ומביאים לידי כך שהרמיוני הצעירה חושדת בתלמידי דורמשטרנג שחיבלו בפעולותיו של סדריק בגלל הסכם עם ויקטור קרום ויוצאת לנשף חג המולד עם רון ויזלי ולא עם ויקטור קרום, בעוד רון רוקד עם פדמה פאטיל ומפתח יחסים רומנטיים עמה.
בשובם להווה מגלים אלבוס וסקורפיוס שרון נשוי לפדמה והרמיוני הפכה למורה אגרסיבית להתגוננות מפני כוחות האופל.
הם מחליטים להשתמש במחולל הזמן שוב על מנת להציל את יחסיהם של רון והרמיוני.
בסיוע מירטל המייללת אלבוס וסקורפיוס חוזרים למשימה השנייה של הטורניר ומביכים את סדריק על ידי ניפוחו.
התוכנית נכשלת שוב כשסדריק המובך מתייאש ומחליט להצטרף לאוכלי המוות.
לבסוף סדריק הורג את נוויל לונגבוטום בקרב על הוגוורטס ובכך נמנע מנוויל מלהרוג את נגיני הנחשית וכתוצאה מכך וולדמורט לא מת ומצליח להרוג את הארי פוטר.
דולורס אמברידג' היא מנהלת הוגוורטס ודראקו מאלפוי הוא ראש מחלקת אכיפת חוקי הקסם.
בכך הם מביאים לשינוי נוסף בזמן כשאלבוס לא יכול להתקיים.
סקורפיוס מגלה שבית הספר נשלט על ידי אוכלי המוות וסוהרסנים.
הוא פונה למורה לשיקויים, סוורוס סנייפ (אשר לא נרצח על ידי וולדמורט, אשר לא הרגיש מאוים בזמן הקרב על הוגוורטס), לקבלת עזרה.
סנייפ וסקורפיוס, בעזרתם של הרמיוני ורון המתחבאים מפני אוכלי המוות, חוזרים לעבר ומונעים מסקורפיוס ואלבוס לגרום לסדריק להיכשל במשימות.
הם מצליחים לשנות בחזרה את הזמן לציר הזמן הנורמלי, הארי ואלבוס חוזרים לחיים וסקורפיוס מחליט להשמיד את מחולל הזמן.
דלפי מגיעה לעזור בהשמדת המחולל, אך היא לוקחת אותו מאלבוס ומשתמשת בו כדי לחזור בזמן למשימה השלישית במטרה להשפיל את סדריק ולהחזיר את וולדמורט לחיים.
במקביל, בהווה, הארי, ג'יני, רון, הרמיוני ודראקו חוקרים את עברה של דלפי ומגלים ששיקרה ושהיא בעצם בתו של וולדמורט.
אלבוס וסקורפיוס מצליחים להכשיל את דלפי והיא מחליטה לחזור בזמן לעיירה בה נולד הארי, מכתש גודריק, ליום רצח הוריו, לילי וג'יימס פוטר, 31 באוקטובר 1981, כדי למנוע מאביה לרצוח אותם ובכך לא לממש את הנבואה שתוביל למותו.
הארי, דראקו, ג'יני, רון והרמיוני מגיעים לעבר באמצעות מחולל זמן נוסף (בעקבות אזהרה שאלבוס וסקורפיוס כתבו על השמיכה של הארי ששרדה 39 שנים), נאבקים בדלפי ושולחים אותה למאסר באזקבאן.
הארי צופה סוף סוף ברגע עליו חלם בסיוטיו: וולדמורט רוצח את הוריו.
לאחר שדלפי מובסת ונעצרה, הארי ואלבוס מבקרים יחד בקבר של סדריק.
בסצנה זו, הארי משתף את בנו במחשבותיו על אובדן, חרטות והחיים בצל הכאב שהשאירו המלחמות.
הוא מודה שלא תמיד יש לו את התשובות הנכונות, ושגם הוא טעה פעמים רבות.
השיחה הזו יוצרת קרבה בין האב לבנו, כשהם מצליחים להתחבר ולדבר בגילוי לב.
הסצנה הזו מסכמת את המסר המרכזי של המחזה – החיבור בין הדורות, ההתמודדות עם צלקות העבר, והיכולת למצוא תקווה וכוח באהבה ובקשרים המשפחתיים.
בדצמבר 2013 נחשף כי המחזה המבוסס על סיפורי "הארי פוטר" היה בתכנון במשך כשנה, והוא היה צפוי לעלות בסביבות 2016. בעת ההודעה על המחזה, רולינג חשפה כי המחזה "יחקור את הסיפור שעדיין לא סופר על שנותיו הראשונות של הארי, כיתום מנודה".
בחודש מאי לאחר מכן החלה רולינג להרכיב את צוות הפרויקט.
כשדיברה על ההכנות לפרויקט, הדגישה רולינג כי המחזה לא יהיה פריקוול.
בתגובה לשאלות לגבי הבחירה במחזה במקום ספר נוסף, קבעה רולינג כי "היא בטוחה שלאחר שהקהל יצפה במחזה, הוא יסכים שזו הדרך היחידה שמתאים להציג בה את הסיפור".
רולינג גם התחייבה שהמחזה תכיל סיפור חדש לגמרי ולא תעסוק בתכנים שכבר פורסמו.
ב-24 בספטמבר 2015 פרסמה רולינג שהמחזה פוצל לשני חלקים, המותאמים לצפייה באותו יום, או במהלך יומיים עוקבים.
יום לאחר עליית המחזה, ב-31 ביולי 2016 (יום הולדתו ה-36 של הארי פוטר ויום הולדתה ה-51 של כותבת הסדרה ג'יי קיי רולינג), יצא לאור ספר הכתוב כמחזה.
מכירת הספר בישראל החלה במקביל למכירתו בבריטניה וכבר בשעות הראשונות נמכרו בישראל יותר מ-1,000 עותקים של הספר באנגלית.
ביום יציאת הספר החל תהליך תרגומו לעברית והוא יצא בארץ בעברית ב-10 בנובמבר 2016. הספר תורגם לעברית על ידי גילי בר-הלל אשר תרגמה את שבעת הספרים הקודמים בסדרה.
בנוסף, בהצגת הבכורה של המחזה, הודיעה ג'יי קיי רולינג כי לא ייצא ספר תשיעי בסדרה ולמעשה התסריט "הילד המקולל" יהווה את סיום הסדרה.
למרות הביקורות, מאז עלייתה ביולי 2016 המחזה המשיך לרוץ בתיאטרון פאלאס () שבלונדון.
בשנת 2018 המחזה יוצא גם מחוץ לבריטניה, בתיאטרון הלין בברודוויי בניו יורק (מרץ 2018), תיאטרון הנסיכה במלבורן (ינואר 2019), בסן פרנסיסקו (דצמבר 2019), בטורונטו, ובטוקיו (2022).
רבים ממעריצי הסדרה התאכזבו מהספר מכיוון שהוא יצא בפורמט של תסריט, ובעיקר משום שיש בו הרבה סתירות מהותיות עם שאר הסדרה.
בעקבות כך, חלק ממעריצי הסדרה מסרבים להכיר בו כחלק מהקאנון.
כמו כן, הספר קיבל ביקורות פושרות למדי.
באתר הדירוג Goodreads הספר קיבל ציון של כ-3.5 מתוך 5 על ידי כמליון מדרגים, וזאת לעומת ציונים של כ-4.5 לשאר שבעת הספרים בסדרה.
הארי פוטר והשיטה הרציונלית הוא ספר פאנפיק שנכתב על ידי אליעזר יודקובסקי, המבוסס על העלילה והדמויות בסדרת הארי פוטר.
המאפיין המרכזי שלו הוא חכמתו יוצאת הדופן של הארי פוטר, והשימוש שהוא עושה בשיטה המדעית ובצורות חשיבה רציונליות.
הסיפור פורסם בהמשכים באתר אינטרנטי שהוקם לצורך כך - מ־28 בפברואר 2010 עד 14 במרץ 2015. במקור נכתב הספר באנגלית, ותורגם ל־15 שפות.
יודקובסקי כתב את הסיפור כדי לקדם חשיבה רציונלית.
לדבריו, בחר להתבסס על סיפור הארי פוטר מכיוון ש"קראתי הרבה פאנפיקים על הארי פוטר בתקופה שבה העלילה של הספר הופיעה באופן ספונטני במוחי....
הרבה קוראים פוטנציאליים יכנסו לסיפור עם היכרות כזו או אחרת עם היקום של הארי פוטר".
כמו כן, הוא אומר שעבודתו על רציונליות "מספרת כל צד בחשיבתם של הדמויות, גם אלו שרציונליות לכאורה וגם אלו שלא".
בנוסף, הוא עזר בהשקת Center for Applied Rationality (המרכז לרציונליות יישומית) המלמדת קורסים בהתבסס על עבודתו.
בנוסף, בספר מוטמעות חידות ורמזים רבים כמו שאמר אליעזר יודקובסקי - "ספר זה מכיל חידות רבות, ורמזים כדי לפתור אותן: חלקם ברורים למדי, חלקם פחות.
אחדים מהרמזים מוחבאים כה בזהירות עד שנדהמתי לראות שמי מהקוראים הבחין בהם, וראיות אחרות פרוסות לעיני כל רואה.
כל החידות פתירות - לשם כך הן נועדו."
בניגוד לעלילה המקורית מאת ג'יי קיי רולינג, שבה הארי פוטר היתום גדל בביתם של משפחת דרסלי המתעללת, הארי ג'יימס פוטר־אֶוואנְס־ורס הוא בנם המאומץ של המדען פרופסור מייקל ורס־אוואנס, המלמד באוקספורד, ואשתו פטוניה אוואנס־ורס (פטוניה דרסלי בספר המקורי), דודתו הביולוגית של הארי.
הארי הוא ילד מחונן, בעל השכלה רחבה באופן יוצא מגדר הרגיל במדעים מדויקים ובחשיבה מדעית ומחונך לחשיבה מדעית ורציונלית, לפני שהוא מגלה שהוא קוסם ונוסע ללמוד בבית הספר הוגוורטס.
הארי מתחיל לחקור את הקסם בעזרת השיטה המדעית, ולהתחרות בהרמיוני גריינג'ר שהופכת לידידתו ויריבתו.
הארי מגלה שקסם הוא תכונה שהורכבה על גבי המציאות בכוונה תחילה.
לאחר שקדמוני הקוסמים כמעט הביאו עצמם לכלל שואה בשל שימוש לא מרוסן בקסם, נבנו מגבלות מסוימות לרסן שימוש בקסם הרסני.
הארי מצליח במאמץ רב לפתח מספר קסמים חדשים, המבוססים על השכלתו במדעים מדויקים, וכך מבצע כמה קסמים שנחשבו בלתי אפשריים.
לעומת הספר המקורי, בספר הזה הארי פוטר הוא תלמיד ברייבנקלו, יחד עם הרמיוני.
אין להארי בספר חברות עם רון ויזלי אולם הוא חבר טוב של נוויל לונגבוטום ודראקו מאלפוי ואינו מכיר כלל אישית את לונה לאבגוד (מלבד נבואותיה בהפקפקן).
הארי אינו בוטח באלבוס דמבלדור והיחס שלו כלפיו משתנה לאורך העלילה.
לעומת זאת, הארי מעריץ את פרופסור קווירל, שמלמד אותו על קסם ופוליטיקה של קסם הרבה יותר מהרמזים המבלבלים שדמבלדור מפזר.
ככל שהארי נקשר יותר למורהו הנערץ, הוא מתעלם מיותר נתונים מחשידים, ולבסוף נלכד ברשתו של קווירל, שהוא למעשה וולדמורט בתחפושת.
הספר מתאר את עולם הקוסמים של בריטניה כמערכת פוליטית מסובכת, יותר מאשר בספרי הארי פוטר המקוריים.
בעניינים הפוליטיים הארי עומד לרוב לצידו של פרופסור קווירל, אך אינו מודע לכך שהוא מובל על ידי לורד וולדמורט.
הארי גם משתתף בפעילויות קרב שקווירל מעביר במהלך השנה.
בשלב מסוים גורם קווירל למותה של הרמיוני, חברתו הטובה של הארי, על מנת להגדיל את השפעתו על הארי ולנטרל את השפעתה המיטיבה של הרמיוני עליו.
הסיפור מסתיים בבכך שהארי כולא את וולדמורט ומחזיר את הרמיוני לחיים, אך דמבלדור נתקע מחוץ לזמן, לשם הוא מועבר דרך הראי של ינפתא.
הארי יורש את חפצי הקסם וחלק מתפקידיו של דמבלדור ולומד שיש נבואה שהוא יקרע לגזרים את הכוכבים ועליו למצוא דרך להציל את כל היצורים התבוניים כשזה יקרה.
הספר לא מתאר את התקיימות הנבואה או את פעולותיו של הארי לגביה.
כבר בתחילתו נכתבה ביקורת חיובית על הסיפור על ידי סופר המדע הבדיוני דייוויד ברין.
על פי המגזין The Atlantic הסיפור "גרם להמולה בקהילת הפאנפיק, ומשך גינויים ושבחים כאחד".
דמותו של הארי פוטר בספר תוארה על ידי המגזין Vice כ"ספּוֹק-רייבנקלו מיניאטורי עם חיבה לחשיבה דדוקטיבית".
על פי חוות הדעת בעיתון Hindustan Times הספר הוא "סיפורו של האדם החושב על קסם וגבורה", והקונפליקט בין טוב ורע מתואר כקרב בין ידע ובערות.
הספר תורגם לעברית על ידי קהילת רציונליות ישראל, בשיתוף פעולה בעזרת האינטרנט דרך השירות Google Docs.
כל הפרקים זמינים לקריאה באתר.
לקהילת המעריצים של הספר יש קבוצה ברשת החברתית פייסבוק.
הקהילה יזמה הדפסה באיכות גבוהה של הסדרה, תוך הקפדה על כך שלא יופקו רווחים על מנת לעמוד בחוקי זכויות היוצרים, ובהתאם לרצונו של יודקובסקי.
2,000 עמודי הספר חולקו לשישה כרכים והודפסו במספר הדפסות מרוכזות: בהדפסה הראשונה הוזמנו מראש והודפסו 550 סטים, בהדפסה השנייה הודפסו עוד 730, בהדפסה השלישית עוד 500 ובהדפסה הרביעית עוד 500 ומאז נוספו הרבה הדפסות קטנות של 50-100 ספרים.
לספר יצא פודקאסט בעברית בשם הארי פוטר והשיטה הרציונלית הפודקאסט המוגש על ידי דביר שדה שבו פעם בשבוע מקליטים כפרק מהסדרה, הפודקאסט זכה לפריצת השנה לשנת 2022 באתר Geektime.
לספר נכתב המשך בעברית על ידי ישראל כהן המתאר את שנתו השנייה של הארי פוטר.
ספר ההמשך גם הוא עוסק בעניינים מדעיים שונים ובשאלות מוסריות.
בספר ההמשך הארי והרמיוני, שכבר סיימו את מבחני הבגרות לקוסמים, מתמקדים בשמירה על אבן החכמים, בעוד אויביהם רוקמים תככים להקים באמצעותה את אדון האופל, ומאלפוי מחפש לנקום את מות אביו.
כמו הסדרה המקורית גם בספר זה כלולים מוטיבים מהעלילה המקורית של הארי פוטר, כמו גמדוני הבית, וביקורת מוסווית על הסדרה המקורית.
הספר מסתיים בניצחון מוחלט על אדון האופל, ובהגשמת הנבואה שהארי עתיד לקרוע את כוכבי הרקיע לגזרים.
ספר ההמשך פרוס לאורך שלושה חלקים.
גם ספר ההמשך שנכתב באנגלית "significant digits" תורגם לעברית בשם "איברים דומיננטיים" בקובץ דרייב
הארי פוטר ואבן החכמים (Harry Potter and the Sorcerer's Stone) הוא משחק וידאו בז'אנר הפעולה הרפתקאות ופנטזיה.
והוא שוחרר בשנת 2001. במשחק השחקן שולט בהארי פוטר, וחווה את הרפתקאותיו בשנתו הראשונה בבית הספר הוגוורטס לכישוף ולקוסמות מתחילת השנה ועד העימות עם לורד וולדמורט הנבל.
וכל גרסה הציגה משחקיות שונה לחלוטין, אם כי המוזיקה וסוגי הקסמים הנלמדים די דומים.
עלילת המשחק עוקבת אחר עלילת ספר והסרט, אולם משתנה מעט בהתאם לפלטפורמה שאליה היא פותחה.
השחקן מגלם את הארי פוטר, קוסם צעיר שמגלה את עולם הקסמים ומקבל מכתב המבשר שלו שהוא התקבל לבית הספר הוגוורטס.
העלילה עוקבת אחרי המסע של הארי, הכולל ביקור בסמטת דיאגון בחנותו של יצרן השרביטים אוליבנדר, השתתפות בשיעורי קסם, פתרון חידות, גילוי סודות הטירה, ולבסוף התמודדות מול פרופסור קווירל ו-וולדמורט.
גרסה עבור Mac OS פותחה על ידי Westlake Interactive והופצה על ידי Aspyr בשנת 2001,
יחסית לגרסאות שיצאו לפלטפורמות האחרות, גרסה זו נחשבת לליניארית ואין לשחקן חופש פעולה נרחב, למרות זאת ישנן פעילויות ומשימות רבות ומגוונות, בין היתר ניתן לאסוף קלפי קוסמים ומכשפות, לאסוף סוכריות ברטי בוטס, ולשחק קווידיץ'.
לאורך המשחק הארי לומד כשפים בהתגוננות מפני כוחות האופל, תורת הצמחים, קווידיץ', לחשים.
במהלך המשחק הארי יוצא לאתגרים שונים המאמנים את הארי ביכולת הכישוף שלו.
באתגרים השונים צריך לאסוף כוכבי זהב הקרויים "כוכבי אתגר" (Challenge Stars).
ככול שאוספים יותר מקבל הארי נקודות בקרב על גביע הבתים.
ניתן גם לפתוח משחקון נפרד מהמשחק הראשי ובו ניתן לשחק קווידיץ'.
בגרסת המחשב ישנן פעילויות המיוחדות רק למשחק זה, במשך המשחק מתבקש הארי לצאת למשימה בשביל האגריד כדי להאיץ את הבקיעה של הדרקונית נורברט מהביצה על ידי מציאת זרעים, משימה שלא מוזכרת בספר או בסרט.
הוא גם צריך לעבור את הטרול ולהציל את הרמיוני מפניו, להתחרות מול מאלפוי על כדור הזיכרון של נוויל ולהתמודד מספר פעמים מול פיבס המפחידן.
בסוף המשחק הוא צריך לעבור עם רון והרמיוני את כל המכשולים בדרך לקרב עם קווירל ו-וולדמורט על אבן החכמים:
האתגר של פרופסור ספראוט: חייבים לעבור דרך מלכודת השטן אל החדר שנמצא מתחת, המוביל למשימה הבאה:
האתגר של פרופסור פליטיק: עולים על אחד המטאטאים שמונחים על רצפת החדר, כדי לתפוס את המפתח לאתגר הבא:
האתגר של פרופסור מקגונגל: כשהרצפה המשובצת מוארת בלפידים, מתגלים כלי שחמט עצומי ממדים.
צריך לפנות את הכלים הלבנים כדי שיהיה אפשר לעבור לדלת לאתגר הבא.
האתגר של פרופסור סנייפ: השלושה מתקדמים לדלת הבאה, שמאחוריה מופיע שולחן עם בקבוקי שיקויים.
צריך לפתור חידת הגיון כדי לגלות את השיקוי הנכון
הקרב הסופי: בסוף האתגרים יהיה קרב עם קווירל ווולדמורט שמסיים את המשחק.
גרסה זו קיבלה ממוצע ביקורת של 65 באתר Metacritic.
גרסה זו קיבלה ביקורות מעורבות, באתר GameZone הוא קיבל ציון גבוה של 8/10. אולם באתר IGN הוא קיבל 6.5/10 זהו גם ציונו הממוצע באתר Metacritic.
למרות הציון הבינוני גרסה זו נחשבת לפופולרית ומכרה מעל 1.3 מיליון עותקים עד שנת 2006.
גרסת הפלייסטיישן יצאה בשנת 2001, והיא פותחה על ידי Argobaut Games.
השחקן שולט בדמותו של הארי פוטר מנקודת מבט של גוף שלישי.
המשחק מחולק לשבעה חלקים, בארבעה מהם ניתן לחקור בחופשיות כדי למצוא פריטי אספנות.
פריטי האספנות במשחק הם סוכריות ברטי בוטס, שניתן להחליף עם פרד וג'ורג' וויזלי עבור הסיסמה לדיוקן השומר על פריט אספנות מיוחד, או כרטיסי מכשפות ומכשפים מפורסמים, שניתן למצוא ברחבי הטירה או בתמורה להשלמת מיני משחקים, כמו כן בגרסה זו מופיע דמותו של האגריד אשר הפכה למים אינטרנט מפורסם.
הביקורת על המשחק בגרסת הפלייסטישן חלוקות באופן קיצוני, האתר GameSpot העניק לו ציון נמוך של 4/10, לעומתו באתר IGN המשחק קיבל 8 מתוך 10. ובסך הכל גרסה זו קיבלה ממוצע ביקורת של 64 באתר Metacritic.
למרות שהיא נחשבת לנחותה ביותר מבחינה גרפית, ביחס לשאר הגרסאות שיצאו למשחק, גרסה זו מכרה מעל 8 מיליון עותקים, והמשחק נחשב לאחד הנמכרים לקונסולת הפלייסטיישן.
גרסת קונסולות הדור הששי יצאה בשנת 2003, המשחק נוצר עבור הקונסולות החדשות ביותר לאותה העת על ידי Warthog Games, שנתיים לאחר הגרסאות האחרות.
המשחק היה שונה מאוד מהגרסאות האחרות, הוא עקב אחרי הסרט ביתר אדיקות ביחס למשחקים האחרים.
אם כי הוא זכה לביקורת על שימוש חוזר בלחשים ובמפת העולם מגרסת חדר הסודות של המשחק.
גרסה זו מתמקדת בחקר, חידות, ולחימה.
השחקן יכול לחקור את הוגוורטס באופן חופשי יחסית, עם אזורים נסתרים, חדרים סודיים, ומשימות צדדיות.
במהלך המשחק, הארי לומד קסמים חדשים באמצעות שיעורים, כל אחד מהם כולל מיני-משחק של ציור תבנית הקסם עם בקר ה-DualShock.
פליפנדו: לדחיפת חפצים לאחור, והדיפת אויבים.
(הלחש "הומצא" עבור משחק המחשב, ואינו מופיע בספר או בסרט)
משחקי קווידיץ: השחקן משתתף במשחקי קווידיץ', בתור הארי כמחפש של הקבוצה.
איסוף חפצים: איסוף קלפים קסומים, סוכריות ברטי בוטס, ושיקויים.
משימות צדדיות: השחקן מתמודד עם פאזלים, מאבקים מול אויבים, ואתגרים שונים שמרחיבים את העלילה.
המשחק כולל קרבות פשוטים יחסית עם יצורים קסומים או אויבים כמו טרולים, גרגולים ויצורים אחרים.
הקרב מתנהל בזמן אמת, כשהשחקן משתמש בלחשים כדי להגן על עצמו או לתקוף.
המשחק מציג שיפור ניכר בגרפיקה לעומת גרסאות קודמות.
הדמויות כוללות את הארי, רון, הרמיוני ושאר הדמויות המופיעות בסרט המקורי, והן דומות למקבילותיהן מהסרט, אם כי עדיין יש נגיעות של פשטות בהתחשב במגבלות הטכנולוגיה.
הפסקול של המשחק שואב השראה מהמוזיקה של הסרטים.
אפקטי הקול ללחשים, דיאלוגים, ורעשי רקע בהוגוורטס תורמים רבות לאוירת המסתורין והקסם שהמשחק מנסה להעביר לשחקן.
גרסת זו קיבלה ביקורות חיוביות ברובן.
המבקרים ציינו לשבח את החקר והאווירה, במיוחד את עיצוב הוגוורטס.
עם זאת, היו תלונות על כך שחלק מהשלבים עלולים להיות חזרתיים, ועל שליטה מעט מסורבלת במצבים מסוימים, במיוחד בטיסות על המטאטא.
למרות שאין שינויים משמעותיים בביצועים בין הקונסולות השונות, ורוב המבקרים העניקו ציון דומה לכל הקונסולות, יש שציינו דווקא את גרסת האקסבוקס כטובה ביותר, ויש שציינו דווקא את גרסת הגיים-קיוב לטובה, לדוגמה האתר Metacritic נתן לגרסת הגיים-קיוב את הציון המשוקלל הגבובה ביותר.
תוצאה דומה ניתנה באתר GameRankings.
משחק ה-Game Boy Color של Harry Potter and the Sorcerer's Stone, שיצא בשנת 2001 על ידי חברת EA Games הוא משחק תפקידים (RPG) שמבוסס על הספר הראשון בסדרת הארי פוטר.
המשחק מלווה את דמותו של הארי פוטר במסעו בהוגוורטס, כאשר העלילה והשלבים נאמנים יחסית לסיפור המקורי וכוללים מגוון קטעי עלילה, דיאלוגים, קסמים ומשימות.
גרסת ה-GBC מציעה חוויה שונה מאוד מזו של גרסת ה-GBA.
גרסת ה-GBC מציעה משימות בסגנון משחקי חידות.
הקרב והשליטה פחות מדויקים מהפעולה בגרסאות אחרות שמציעות משחקיות בסגנון RPG.
המשחק עוקב אחר עלילת הספר הראשון, החל מהרגע שהארי מגלה שהוא קוסם ועד לעימות הסופי עם קווירל, שמתברר כבעל ברית של וולדמורט.
כל שלב מייצג פרק בסיפור, מה שנותן תחושת נאמנות לספר ומאפשר לשחקנים לחוות את העלילה דרך עיניו של הארי.
המשחק מתחיל במסע של הארי דרך עולמות חיצוניים כמו סמטת דיאגון ובנק גרינגוטס וממשיך בבית הספר לקוסמים הוגוורטס, שם השחקנים חוקרים את הטירה ומתמודדים עם משימות שונות.
הקרבות במשחק מתבצעים במתכונת של קרבות מבוססי תורות.
הארי יכול להשתמש במגוון לחשים, וכל לחש במשחק משפר את היכולות שלו.
במהלך המשחק, הארי צובר נקודות ניסיון שמשפרות את רמות הלחשים והחוזק שלו, כך שככל שהוא מתקדם במשחק, הוא הופך לקוסם חזק יותר.
מלבד לחשים, הארי יכול גם לאסוף ולשדרג ציוד כמו גלימות ושיקויים שמעניקים לו יתרונות שונים.
הגרפיקה של המשחק פשוטה אך מושכת עבור התקופה והקונסולה, עם שימוש בצבעים עזים ופרטים רבים יחסית לגבולות ה-Game Boy Color.
הדמויות מזוהות בקלות, ולמרות שהן מצוירות בסגנון פיקסל, ניתן לזהות את הפרטים המיוחדים של כל דמות מרכזית בסיפור.
הפסקול של המשחק לוקח השראה מהמוזיקה במשחק המחשב.
Harry Potter and the Sorcerer's Stone בגרסת ה-Game Boy Color זכה לביקורות חיוביות רבות, בעיקר בזכות ההתאמה הנאמנה לסיפור ולדמויות, כמו גם מערכת הקרב שמוסיפה אלמנט טקטי ועניין.
בניגוד למשחקי הארי פוטר אחרים שנעשו בקונסולות חזקות יותר ונשענו יותר על חקירה ופתרון חידות, משחק ה-RPG הפשוט יחסית הזה הצליח למשוך מעריצים בזכות העומק והפשטות שלו יחד.
האתר GameZone העניק לו ציון גבוהה במיוחד של 8.5/10, באתר IGN המשחק קיבל 7/10, ומממוצע הביקורות עליו באתר GameRankings עומד על 73.
גרסת ה-Game Boy Advance של המשחק Harry Potter and the Sorcerer's Stone, פותח על ידי Glu Mobile והופץ על ידי EA Games, יצא גם הוא בשנת 2001. הוא שונה באופן משמעותי מגרסת ה-Game Boy Color ומציעה סגנון משחק אחר, הממוקד יותר בחקר ופתרון חידות מאשר במשחק תפקידים.
המשחק עוקב אחר עלילת הספר הראשון בסדרה, בדומה לשאר הגרסאות, ומתחיל כשהארי מגיע להוגוורטס ולומד את עקרונות הקסמים.
בגרסה הזו, המשחקיות שמה דגש על פתרון חידות, חקר מבוכים, ומעברי שלבים בסגנון פלטפורמה (platformer), מה שמעניק חוויה שונה מזו של גרסת ה-Game Boy Color.
כל שלב כולל מגוון חידות שדורשות חשיבה ופתרונות יצירתיים, ומרבית החידות קשורות לשימוש בלחשים כמו לומוס (Lumos) להארת השבילים, או ווינגארדיום לביוסה (Wingardium Leviosa) להעפת חפצים.
בנוסף לעלילה הראשית ניתן לאסוף קלפי קוסמים, סוכריות ברטי בוטס המשמשות לקניית חפצים, ולאסוף נקודות לגביע הבתים.
בגרסה זו, מערכת הקרב מבוססת בעיקרה על שימוש בקסמים נגד אויבים תוך תזמון נכון, ובזמן אמת (בשונה מגרסת ה־GBC שהייתה מבוססת תורות) הארי צריך ללמוד לחשים לאורך המשחק, וכל לחש מעניק לו יכולות שונות להתמודד עם אויבים ולפתור חידות.
בנוסף לכך, ישנם קטעים בהם השחקן מתבקש להילחם בדמויות מתוך הסיפור, כמו במשחק קווידיץ', וכמה מהדמויות האחרות שמאתגרות את הארי.
הגרפיקה בגרסת ה-Game Boy Advance נחשבת למרשימה ביחס למשחקי פלטפורמה של אותה תקופה בקונסולה.
המשחק מציג נופים צבעוניים עם רמות פירוט גבוהות לדמויות ולסביבה.
הדמויות מוצגות בפרספקטיבה איזומטרית, והמעברים בגרפיקה חלקים יחסית למה שהיה מקובל בקונסולה.
הפסקול של המשחק כולל מנגינות שנכתבו במיוחד למשחק.
גרסת ה-Game Boy Advance קיבלה ביקורות מעורבות.
חלק מהשחקנים אהבו את המשחקיות ואת הדגש על חקר ופתרון חידות, בעוד אחרים העדיפו את סגנון ה-RPG של גרסת ה-Game Boy Color.
המבקרים ציינו לטובה את איכות הגרפיקה ואת האווירה המתאימה, אך היו גם ביקורות על קושי השליטה בדמות ועל חלק מהחידות שנחשבו למסובכות מדי.
המשחק מכר בסך הכל 690,000 עותקים.
האתר GameZone העניק לו ציון גבוהה במיוחד של 8.9/10, אך לעומתו האתר GameSpot העניק ציון נמוך במיוחד של 5.4/10. ובאתר IGN המשחק קיבל 6/10. באתר metacritic הוא קיבל ציון כולל של 64.
הארי פוטר וחדר הסודות (Harry Potter and the Chamber of Secrets) הוא משחק וידאו בז'אנר הפעולה הרפתקאות ופנטזיה.
שיצא בשנת 2002 ומבוסס על ספר בשם זה ועל הסרט הארי פוטר וחדר הסודות, אשר בוים על ידי הבמאי כריס קולומבוס.
במשחק השחקן לוקח את השליטה בהארי פוטר (דמות) ומלווה אותו לאורך כל מהלך המשחק, במהלכו הוא פוגש באירועים מעלילת הספר השני בסדרת הארי פוטר.
המשחק עוקב אחרי עלילת הספר השני: הארי חוזר להוגוורטס יחד עם חבריו רון והרמיוני לשנתו השנייה, ומגלה שהטירה נתונה לאיום מסתורי בעקבות פתיחת חדר הסודות.
במהלך המשחק, הארי לומד לחשים חדשים, פותר חידות, נלחם באויבים, ומגלה רמזים שמובילים לפתרון התעלומה.
העלילה עוקבת אחר הספר, אך כוללת הרחבות ומשימות צדדיות שאינן מופיעות במקור, כדי להעשיר את חוויית המשחק.
במשחק זה הארי מתחיל עם סט קסמים מהמשחק הקודם ובהם: פליפנדו, אלוהומורה, לומוס.
המשחק בגרסת המחשב יצא ל־windows ולMac שיצא בשנת 2002, והיא פותחה על ידי KnowWonder הוא משחק מסוג פעולה-הרפתקה.
הגרסה למחשב נחשבת לאחת המהנות והמקיפות ביותר מבין משחקי הארי פוטר שיצאו למחשב האישי.
ומשלבת חקר, קסמים, לחימה, ומשימות צדדיות רבות.
במשחק נלמדים קסמים חדשים, בנוסף למספר מצומצם של קסמים מהמשחק הקודם.
לחשים חדשים, ישמשו את השחקן עבור לחימה במועדון הדו-קרב (בין היתר), כאשר כל לחש חדש מלווה באתגר.
האתגרים האלה הם אתגרים המבוססים על אירועים מתוך הספר, למשל נסיעה לתוך היער האסור, וליקוט המצרכים עבור השיקוי שהרמיוני מכינה, או לעקוב אחרי קראב לחדר המועדון של סלית'רין.
המשחק מאפשר לשחקן לחקור את הוגוורטס וסביבתו, כולל את יער אסור, הבקתה של האגריד וחדרים נסתרים בטירה.
השחקן מקבל חופש תנועה יחסי (הארי פוטר ואבן החכמים (משחק וידאו) היה ליניארי כמעט באופן מוחלט), עם משימות עיקריות ומשימות צדדיות שמוסיפות לעולם עומק.
בנוסף למספר לחשים שהארי כבר למד במשחק הקודם, במשחק נלמדים קסמים ולחשים חדשים.
התקרצף (Skurge): להסרת רפש קסום.
לחש מרפד (Spongify): להפיכת משטחים לקפיציים.
דיפינדו (Diffindo): נגד צמחים טורפים
הלחשים משמשים לא רק בקרב אלא גם לפתירת חידות, ניווט, וחקירה.
השחקן יתמודד מול יצורים קסומים כמו עכבישים ענקיים, נומים, ושומרים מכושפים.
כל קרב דורש אסטרטגיה מסוימת בהתאם לאויב ולסיטואציה.
גרסת המחשב מציגה גרפיקה טובה ביחס לתקופה, עם מודלים תלת-ממדיים מפורטים.
הפסקול מבוסס על המוזיקה האייקונית מהסרטים, עם אפקטים קוליים שמעצימים את האווירה ודיאלוגים מוקלטים (באנגלית) מספקים חוויה סינמטית.
המשחק נחשב בעיני מעריצים רבים למשחק הטוב ביותר שיצא בסדרת משחקי הארי פוטר למחשב, בין היתר עקב שיפור הגרפיקה למחשב האישי, פיתוח המשחקיות, ריבוי הפעילות כגון מועדן הדו-קרב, קווידיץ, ואיסוף של יותר ממאה קלפים, ובעיקר חופש הפעולה הניתן לשחק.
גם היכולת של שחקנים ליצור מודים אישיים, שלבים ואתגרים על המשחק הקיים, פיתחו רבות את הקהילה ואת קהל המעריצים.
גרסת המחשב זכתה לשבחים רבים בזכות המשחקיות המהנה, העיצוב המפורט של הוגוורטס, ואינטגרציה מוצלחת של העלילה.
עם זאת, חלק מהשחקנים ציינו כי השליטה בדמות לעיתים מגושמת, והמשחקיות יכולה להיות מעט חוזרת על עצמה בשלבי חקר מסוימים.
גרסת ה-PlayStation של המשחק יצאה בשנת 2002, היא נחשבת לאחת הגרסאות המפורטות ביותר של המשחק, עם דגש על גרפיקה איכותית וחקירה חופשית.
היא פותחה על ידי Argonaut Games בזכות שילוב מוצלח של חקר, חידות, ופעולה.
המשחק מתמקד בעולם הקסום של הוגוורטס, עם עיצוב תלת-ממדי ואווירה שתואמת את הסיפור המקורי.
גרסה זו דומה במובנים רבים לגרסת המחשב אך מותאמת לשליטה וליכולות הטכניות של ה-PlayStation.
עלילת המשחק תואמת לגרסת המחשב, אם כי ניתן לחקור את ה"מחילה", ביתם של משפחת וויזלי.
הוגוורטס מוצג כעולם פתוח למחצה שבו השחקן יכול לחקור אזורים שונים בטירה ובסביבתה, כולל היער האסור וסמטת דיאגון.
המשחק מציע חוויית חקר עמוקה עם דגש על גילוי סודות, חדרים נסתרים, ואיסוף חפצים.
כל הלחשים מגרסת המחשב נמצאים גם בגרסה זו ובנוסף להם:
הקרבות בזמן אמת, ומאפשרים לארי להשתמש בלחשים כנגד אויבים כמו עכבישים, שומרים קסומים, וגובלינים.
הקרבות מהנים אך לא תמיד מאתגרים, ומתמקדים בעיקר בשימוש נכון בלחשי התקפה והגנה.
המשחק כולל פעילויות כמו איסוף סוכריות ברטי בוטס, קלפי קוסמים, והתמודדות עם אתגרי חקר שונים.
השחקן גם מתמודד במשימות כמו חילוץ חברים או התגברות על מלכודות בטירה.
קטעי משחקי הקווידיץ' מספקים הפוגה מהחקר ומהקרבות.
השחקן שולט במטאטא של הארי ומתחרה במשחקי ליגה נגד קבוצות אחרות.
הקווידיץ' הוא חוויה מהנה, אך השליטה בו עשויה להיות מאתגרת למתחילים.
ביחס ליכולות ה-PlayStation, הגרפיקה מרשימה.
הטירה מעוצבת עם פרטים רבים, והסביבות מגוונות ומלאות באווירה קסומה.
הדמויות מעוצבות בצורה ברורה, אם כי לא ברמה של גרסאות המחשב או הקונסולות החזקות יותר.
המשחק מצטיין במוזיקה שמבוססת על הפסקול של הסרט, עם מנגינות קסומות שמתאימות לאווירה.
אפקטי הקול, כמו לחשים ורעשי הסביבה, מוסיפים לחוויית הטבילה.
דיאלוגים מוקלטים (באנגלית) תורמים רבות להרגשה הקולנועית.
גרסת ה-PlayStation זכתה לביקורות חיוביות, במיוחד בזכות החקר והמשחקיות המגוונת.
המבקרים ציינו לטובה את עיצוב העולם ואת תחושת הטבילה, אך היו ביקורות על שליטה מעט מסורבלת, בעיקר בקטעי הקווידיץ' והקרבות.
גרסת הקונסולות של הדור השישי שוחררה בשנת 2003, כשנתיים לאחר יציאת הגרסאות הראשונות של המשחק לפלטפורמות אחרות.
גרסה זו הייתה שדרוג משמעותי מבחינה גרפית ומשחקית והתבססה על מנוע המשחק ששימש גם את המחק הקודם, היא נבנתה מחדש כדי להתאים לקהל שחיפש חוויית משחק עמוקה יותר, עם עולם רחב וגרפיקה משופרת.
עלילת המשחק תואמת לגרסת המחשב, אם כי ניתן לחקור את ה"מחילה", ביתם של משפחת וויזלי, ולטייל בסימטת דיאגון.
הטירה של הוגוורטס מעוצבת בצורה מפורטת ומאפשרת חקר חופשי במידה רבה.
השחקן יכול לשוטט במסדרונות, לפתוח דלתות סודיות, ולחקור אזורים אייקוניים כמו הספרייה, החממות, והיער האסור.
כל הלחשים מגרסת המחשב נמצאים גם בגרסה זו.
המשחק מתמקד רבות בחידות סביבתיות שדורשות שימוש נכון בלחשים כדי להתקדם.
קטעי פלטפורמה כוללים קפיצה מעל מכשולים, הפעלת מתגים, וגילוי סודות.
הקרבות הם בזמן אמת, והארי משתמש בלחשים נגד אויבים כמו עכבישים, ויצורים קסומים אחרים.
משחקי הקווידיץ' זוכים לייצוג נרחב ומאפשרים לשחקן לשלוט בהארי כשהוא מתחרה בנבחרת גריפינדור.
השליטה במשחקים השתפרה משמעותית מהגרסאות הקודמת של המשחק.
הגרסה ל-PS2 היא שדרוג חזותי גדול בהשוואה לגרסת ה-PS1. עיצוב הדמויות, הסביבות, והאפקטים הקסומים נראה מרשים ביחס ליכולות החומרה של ה-PS2. המוזיקה מבוססת על פסקול הסרט.
גרסת ה-PlayStation 2 זכתה לביקורות חיוביות יותר מהגרסאות הישנות בזכות השיפורים במשחקיות, בעיצוב ובחוויית העולם הפתוח.
אולם גרסאות ה-Xbox, GameCube קיבלו ביקורות טובות יותר.
המשחק עוקב אחר אירועי הספר השני בסדרה: הארי חוזר להוגוורטס ונדרש להתמודד עם התעלומה של חדר הסודות, מתקפות על תלמידים, והסכנה של פתיחתו מחדש של החדר על ידי יורשו של סלית'רין.
המשחק מציג את העלילה המרכזית דרך שיחות, קטעי סיפור, ומשימות שקשורות לאירועים המרכזיים בסיפור.
גרסה זו יצאה בשנת 2002 וככל הידוע זהו המשחק האחרון שיצא ל־GBC.
השחקן מגלם את הארי ויכול לחקור את הוגוורטס, חנויות בסימטאת דיאגון, והאזורים שמחוץ לטירה.
ההתקדמות במשחק כרוכה בביצוע משימות סיפוריות ובמשימות צדדיות, מציאת חפצים, ולמידת לחשים.
הארי צובר ניסיון (XP) בקרבות, שמשמש לשיפור היכולות שלו.
הלחשים בגרסה זו משמשים הן בקרב והן לחקר.
לומוס: לחש שמאיר מקומות חשוכים.
אקספליארמוס: משמש להסרת כלי נשק מהאויב.
אלוהומורה: פותח מנעולים ודלתות סודיות.
אינסנדיו: שורף מכשולים מסוימים ומשמש בקרבות.
ריקטוסמפרה: לחש שמזיק לאויבים בצורה חזקה יותר.
הקרבות מתרחשים במערכת מבוססת תורות (Turn-Based).
הארי יכול להשתמש בלחשים, חפצים, או לבצע התקפות בסיסיות.
האויבים כוללים יצורים קסומים כמו עכבישים, טרולים, ושומרים מכושפים.
ניתן למצוא ולרכוש שיקויים, חפצים קסומים, וחומרים שיעזרו בהתקדמות במשחק.
חלק מהחפצים משמשים לשיפור היכולות של הארי או להחזרת חיים ואנרגיה במהלך קרב.
המשחק משתמש בגרפיקה דו-ממדית צבעונית שמתאימה לקונסולת ה-GBC, עם דגש על עיצוב מפורט של הדמויות, הסביבות, והקסמים.
האזורים בהוגוורטס ובדיאגון אלי מלאים בפרטים קטנים שמוסיפים לאווירת הקסם.
הפסקול של המשחק הוא עיבוד לפסקול של משחק המחשב, המותאם למיגבלות המכניות של ה־GBC.
גרסה זו של המשחק זכתה לשבחים רבים, במיוחד על ההצלחה שלה להעביר את חווית עולם הקוסמים לתוך המיגבלות המכניות של ה־GBC.
גרסת ה-GBA של Harry Potter and the Chamber of Secrets, שוחררה בשנת 2002, היא משחק הרפתקאות-פעולה דו-ממדי עם דגש על חקר, ואתגרי פלטפורמה.
הגרסה הזו שונה במידה רבה מהגרסה ל-GBC, ומציעה חוויית משחק מהירה יותר, עם קרבות בזמן אמת, אך עדיין עשירה בתוכן בהתאם ליכולות ה-GBA.
המשחק נאמן לעלילת הספר השני בסדרה: הארי חוזר לשנתו השנייה בהוגוורטס ונדרש לחקור את חדר הסודות תוך התמודדות עם מגוון סכנות ויצורים קסומים.
האירועים המרכזיים כוללים מפגשים עם דמויות מפתח כמו דובי, גילדרוי לוקהרט, וטום רידל, וכן חקר האזורים המוכרים כמו סימטת דיאגון, היער האסור, חדרי הכיתה, והספרייה.
השחקן מנווט את הארי דרך מבוכים, מסדרונות, וכיתות בהוגוורטס, חקר הטירה גילוי סודות, דלתות, וחפצים נסתרים.
כמו כן ישנה מפה המסייעת להתמצאות במבוך המסדרונות של הוגוורטס.
הארי לומד לחשים חדשים במהלך השיעורים ומשתמש בהם כדי לפתור פאזלים ולגבור על אויבים:
פליפנדו: התקפה בסיסית ודחיפת חפצים.
לומוס: תאורה וגילוי שבילים נסתרים.
אלוהומורה: פתיחת דלתות נעולות וגילוי סודות.
לחש מרפד: יצירת משטחי קפיצה.
אינסנדיו: שריפת גפנים או מכשולים קסומים.
הקרבות מתרחשים בזמן אמת, כאשר השחקן מטיל לחשים ומשתמש בחפצים כדי להביס אויבים.
האויבים כוללים עכבישים, נומים, ויצורים קסומים אחרים.
ניתן להימנע מקרבות או לחפש נקודות תורפה של אויבים לשם ניצחון קל יותר.
המשימות כוללות שילוב של פלטפורמה, פתרון חידות, ואתגרים שדורשים שימוש נכון בלחשים.
ישנם משימות צדדיות שבהן השחקן יכול לאסוף חפצים נוספים או שיקויים לשימוש מאוחר יותר.
גרסת ה-GBA כוללת מיני-משחק קווידיץ', שבו השחקן שולט בהארי בתפקיד המחפש.
אתגרים אלו דורשים זריזות ומיומנות כדי לתפוס את הסניץ' המוזהב ולהוביל את גריפינדור לניצחון.
המשחק מציג גרפיקה דו-ממדית צבעונית, עם אנימציות זורמות וסביבות מפורטות בהתאם למגבלות החומרה של ה-GBA.
עיצוב הדמויות נאמן לסגנון הסרטים, עם דגש על סביבות קסומות כמו המסדרונות והחדרים בהוגוורטס.
המוזיקה מבוססת על פסקול שנכתב במיוחד עבור המשחק, עם נעימות קסומות שמתאימות לאווירת המשחק.
הלחשים והקרבות מלווים באפקטים קוליים ומשתלבים היטב בחוויית המשחק.
הארי פוטר והאסיר מאזקבאן (Harry Potter and the Prisoner of Azkaban) הוא משחק וידאו בז'אנר הפעולה הרפתקאות ופנטזיה משנת 2004. המשחק מבוסס על הסרט מ-2004 באותו שם מהזיכיון של הארי פוטר.
המשחק פותח על ידי KnowWonder, Griptonite Games ו-EA UK כל אחד עבור קונסולות שונות ופורסם על ידי Electronic Arts תחת התווית EA Games.
המשחק שוחרר בגרסאות נפרדות עבור Game Boy Advance, Microsoft Windows והקונסולות הביתיות PlayStation 2, Xbox ו-GameCube, המשחק קיבל ביקורות מעורבות על ידי המבקרים.
המשחקים עוקבים אחר הארי פוטר (מדובב על ידי טום אטנבורו והארי רובינסון) יחד עם רון וויזלי (מדובב על ידי גרג צ'ילין) והרמיוני גריינג'ר (מדובבת על ידי הארפר מרשל) כשהם חוזרים לבית הספר הוגוורטס לכישוף ולקוסמות.
האסיר סיריוס בלק נמלט מכלא הקוסמים אזקבאן, והוא כביכול מתכוון לתקוף את הארי בהוגוורטס.
המשחק מתחיל בהוגוורטס אקספרס, תוך התעלמות מהאירועים בביתם של משפחת דרסלי (בשונה מהסרט), או מהרפתקאותיו של הארי בסימטת דיאגון עד תחילתת שנת הלימודים, השלישייה לומדת קסמים חדשים על ידי השתתפות בשיעורים, בנוסף לקסמים ישנים יותר המופיעים במשחקים הקודמים, באמצעות כישוריהם, השלישייה, יחד עם רמוס לופין (ג'יימי גלובר) חוקרים את בלאק.
כשהם מגלים שבלק חף מפשע מכל הפשעים, ומחפש את הארי, הצוות מגן על בלאק מפני עדר של דמנטורים, ומאפשר לו לברוח.
בדומה להארי פוטר וחדר הסודות, גרסאות שונות של המשחק הזה הופקו עבור הפלטפורמות השונות.
כל המשחקים פורסמו על ידי EA ו-Warner Bros.
המשחק הציג משחקיות שונה בין הפלטפורמות; בעוד שהמהדורה של הקונסולה הייתה פרספקטיבה תלת-ממדית מסורתית מגוף שלישי, הכוללת קרבות בוס וקטעי בילוש, גרסת ה-PC כללה משימות דומות לפתרון חידות לאלו שבגרסאות קודמות.
המהדורה של Game Boy Advance שוחררה כמשחק תפקידים מסורתי, בדומה למשחקים כמו Dragon Quest.
בנוסף למשחק בתור הדמות הארי, המשחק גם מאפשר לשחקן לשלוט בהרמיוני ורון, כמו גם להטיס את בקביק, ולשלוט בתנשמת המחמד של הארי, הדוויג.
בשונה משני המשחקים הקודמים משחק זה בגרסת המחשב (PC) והקונסולות (PS2, Xbox, ו-GameCube) די דומים מבחינת גרפיקה ומכניקות כללית (אך שונים במספר נקודות כפי שיובא בהמשך) שתי הגרסאות פותחו על ידי EA UK ושוחררו בשנת 2004, שני המשחקים הם מסוג משחק הרפתקה בתלת-ממד שממשיך את סגנון המשחקיות של קודמיו.
הוא מציעה שיפור במכניקות המשחק, עיצוב משודרג, ולראשונה את האפשרות לשחק בדמויות נוספות מלבד הארי.
לראשונה בסדרה, השחקן יכול לשלוט לא רק בהארי אלא גם ברון והרמיוני, כשלכל דמות יש יכולות ייחודיות.
והמשחק שם דגש על פתרון חידות סביבתיות, כמו מציאת דרכים נסתרים, הפעלת מתגים, ושימוש יצירתי בלחשים.
לכל דמות יש אתגרים ייחודיים שמנצלים את יכולותיה..
הארי מיומן בקרבות ובמשימות שדורשות זריזות.
הרמיוני מתמודדת עם יצורים קסומים קטנים יותר ומשתמשת בידע שלה לפתירת חידות.
רון מתמחה בגילוי סודות וחפצים נסתרים באמצעות כישרון ה-"Ratsense" (בעזרת סקברס).
הקרבות הם בזמן אמת ומשלבים שימוש בלחשים להגנה ולהתקפה.
אויבים כוללים יצורים קסומים כמו גובלינים, עכבישים, וסוהרסנים.
במשחק ניתן גם לרכב על בקביק (היפוגריף), לאחר כל רכיבה השחקן יקבל קלף קסם להשלמת האלבום שלו.
המשחק מציג לחשים חדשים לצד הישנים, המשמשים בחקר ובקרבות:
Expecto Patronum: הלחש היחיד שיכול להגן מפני הסוהרסנים.
Lumos: משמש להארת אזורים אפלים וגילוי סודות.
Glacius: מקפיא מים ויוצר משטחים קפואים לחצייה.
Carpe Retractum: משמש למשיכת חפצים ולהתנדנדות מעל מכשולים.
אחת ממשימות הצד המרכזיות במשחק היא איסוף קלפי קסמים.קלפי הקסם מפוזרים ברחבי הוגוורטס ונמצאים גם בתיבות נסתרות או כמטרות משימות צדדיות.
ניתן להחליף קלפים עם חברים או להשיגם כפרסים מהשלמת משימות.כל קלף מכיל מידע על דמות או חפץ משמעותי מעולם הקסמים, מה שהופך אותם גם לאלמנט לימודי עבור המעריצים.
חקר הוגוורטס: מעבר למשימות המרכזיות, המשחק מעודד שחקנים לחקור את הסביבות ולמצוא דלתות סודיות, חפצים נסתרים, ותיבות נעולות שדורשות לחש Alohomora.
אתגרים ייחודיים: ניתן לעזור לתלמידים אחרים בפתרון בעיות קטנות, כמו מציאת חפצים שאבדו להם.
השלמת אתגרים חוזרים: ניתן לחזור לאזורים שבהם נעשו משימות מרכזיות ולהתמודד עם פאזלים או אויבים שנמצאים שם מחדש.
על ידי השלמת משימות צד ואיסופים, השחקנים יכולים לקבל פרסים, כגון שיקויים, חפצים שימושיים, או שדרוגים לקלפי הקסם.פרסים מסוימים משפרים את יכולות הדמויות בקרב, כמו הגברת היעילות של הלחשים או הגדלת מד הבריאות.
הגרפיקה מציגה שיפור ניכר בהשוואה למשחקים הקודמים, עם סביבות מפורטות יותר, תאורה משופרת, ואנימציות חלקות יותר.
עיצוב הוגוורטס נאמן לרוח הספרים והסרטים, עם תשומת לב לפרטים כמו חדרי השינה, השיעורים, והאזורים החיצוניים של הטירה.
הפסקול מבוסס על המוזיקה מהסרטים, עם נעימות קסומות שמעצימות את האווירה.
אפקטים קוליים מלווים כל לחש, חפץ, ואויב בצורה אותנטית.
גרסאות המחשב (PC) והקונסולות (PlayStation 2, Xbox, ו-GameCube) של Harry Potter and the Prisoner of Azkaban נבדלות זו מזו בכמה היבטים מרכזיים, בעיקר בגישה למשחקיות, בעיצוב השלבים, ובמבנה הכללי.
+גרסת המחשבגרסת הקונסולותמבנה המשחקמתמקדת במשחקיות ליניארית: השחקן עובר שלב אחרי שלב בהתאם להתקדמות העלילה.
המשחק בנוי בעיקר סביב אתגרים מבוססי פאזלים ולחשים, ומשימותיו נוטות להיות ממוקדות במטרות ספציפיות.
מבנה הסביבה מצומצם יחסית ואין חופש רב לחקור את הוגוורטס.משחקיות חצי-פתוחה: יש יותר חופש לחקור את הוגוורטס, למצוא אזורים סודיים, ולהשתתף במשימות צד.
האזורים מחוברים ביניהם בצורה שמרגישה טבעית יותר, מה שמאפשר לחזור לאזורים קודמים כדי לגלות סודות או להשלים אתגרים.
ההתמקדות היא יותר בהרפתקאות וחקר מאשר במשימות ליניאריות בלבד.שליטה בשלוש דמויותהשליטה בשלוש הדמויות (הארי, רון והרמיוני) נעשית בעיקר במשימות ספציפיות.
במקרים מסוימים, המשחק מחליף אוטומטית בין הדמויות בהתאם לדרישות המשימה.מאפשרת לשחקן להחליף בין הדמויות באופן חופשי (באזורים מסוימים), מה שמעניק יותר גמישות.